২০১৩ সালে কনডে ন্যাস্ট তাকে তাদের কোম্পানীর ম্যাগাজিনগুলোর শিল্প নির্দেশক পদে যুক্ত করে। তিনি সি নিউহাউসের কিছু দায়িত্ব গ্রহন করেন, কোম্পানীটির দীর্ঘদিনের চেয়ারম্যান তখন ৮০ বছরে পা দিয়েছেন, তিনি কনডে ন্যাস্টের পদ থেকে সরে দাঁড়িয়ে সেটির নিয়ন্ত্রক কোম্পানী অ্যাডভান্স পাবলিকেশন্স তত্ত্ববধানের সাথে যুক্ত হন। কোম্পানীর একজন মুখপাত্র দ্যা নিউইয়র্ক টাইমসকে বলেছিলেন এই পদটি সৃষ্টি করা হয়েছিল উইন্টারকে রক্ষা করার জন্য। তিনি এটিকে ব্যাখ্যা করেছিলেন “এর বিস্তারে আমি যা করছি, বৃহত্তর পরিসরে করছি।”

২০১৪ সালে মেট্রোপলিটন মিউজিয়াম অফ আর্ট উইন্টারের নামানুসারে তাদের নাম পরিবর্তন করে নাম রাখে আনা উইন্টার কস্টিউম সেন্টার, ফার্স্ট লেডি মিশেল ওবামা সে বছরের মে মাসে সেটি উদ্বোধন করেন। সে বছরেই উইন্টার ওভ্যাশন টিভিতে সম্প্রচারিত হুলু ওয়েব সিরিজ দ্যা ফ্যাশন ফান্ডে অভিনয় করেন। তিনি ফোর্বসের জরিপে বিশ্বের ৩৯তম ক্ষমতাধর নারীর তালিকায় স্থান পান।

২০১৬ সালে, উইন্টারের জীবন অবলম্বনে নির্মিত সিনেমা দ্যা ডেভিল ওয়ারস প্রাডা মুক্তির ১০ বছর পূর্তিতে দ্যা রিঙ্গার প্রতিবেদন প্রকাশ করে, সিনেমায় মিরান্ডা প্রিস্টলির চরিত্রায়ন কিভাবে তার ব্যক্তিগত ভাবমূর্তি অনেকাংশে বাড়িয়ে দিয়েছে।

এর মধ্যে একটি খবর প্রকাশিত হয় যে, নভেম্বরের প্রেসিডেন্ট নির্বাচনে হিলারী ক্লিনটন বিজয়ী হলে উইন্টারকে যুক্তরাষ্ট্রের রাষ্ট্রদূত হিসেবে যুক্তরাজ্যে নিযুক্ত করা হতো। দ্যা নেশন নামে একটি আমেরিকান ম্যাগাজিনের ২০১৭ সালের জানুয়ারীর রিপোর্টে বলা হয় সেই খবরটি নিতান্তই একটি গুজব মাত্র। 

২০১৭ সালের মে মাসে, বাকিংহাম প্রাসাদের এক অনুষ্ঠানে সাংবাদিকতা এবং ফ্যাশনে অসামান্য অবদানের স্বীকৃতি স্বরুপ রানী দ্বিতীয় এলিজাবেথ উইন্টারকে "ড্যাম কমান্ডার অফ দ্যা অর্ডার অফ দ্যা ব্রিটিশ এম্পিয়ার" খেতাবে ভূষিত করেন।

২০১০-এর দশক
সমালোচনা
ফ্যাশন শিল্পে বেনিয়ান শক্তি
আভিজাত্য